作者:孫光憲
標題:菩薩蠻
內容:月華如水籠香砌，金鐶碎撼門初閉。寒影墮高簷，碧煙輕嫋嫋，紅戰燈花笑。即此是高唐，掩屏秋夢長。花冠頻鼓牆頭翼，東方澹白連窗色。門外早鶯聲，薄寒籠醉態，依舊鉛華在。握手送人歸，半拖金縷衣。小庭花落無人掃，疏香滿地東風老。春晚信沉沉，曉堂屏六扇，眉共湘山遠。爭奈別離心，近來尤不禁。青巖碧洞經朝雨，隔花相喚南溪去。一隻木蘭船，扣船驚翡翠，嫩玉抬香臂。紅日欲沈西，煙中遙解觿。木綿花映叢祠小，越禽聲裡春光曉。銅鼓與蠻歌，客帆風正急，茜袖偎檣立。極浦幾回頭，煙波無限愁。